A Bizottság 2087/92/EGK rendelete

(1992. július 22.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1039/92/EGK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel az e rendeletben előírt rendelkezések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett áruk Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. július 22-én.

a Bizottság részéről

Christiane Scrivener

a Bizottság tagja

[1] HL L 110., 1992.4.28., 42. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Műanyagból készült állatfigurák (ló és szarvas), ráragasztott gyapjúval bevonva | 39264000 | A besorolást a Kombinált Nómenklatúra 1., 3 b) és 6. általános értelmezési szabálya, valamint a 3926 és a 39264000 KN-kód megfogalmazása határozza meg. |

2.Több helyen megrepedt tölgyfából készült 255-260 cm hosszú, 26-28 cm széles és 15-17 cm vastag, minden oldalán kizárólag fűrészelt, telítetlen és lyukaktól mentes vasúti talpfa. E talpfák formáját és méretét a Vasutak Nemzetközi Szövetségének (UIC) 863. megjegyzése határozza meg. | 44061000 | A besorolást a Kombinált Nómenklatúra 1. és 6. általános értelmezési szabálya, valamint a 4406 és a 44061000 KN-kód megfogalmazása határozza meg. |

3.Kiadvány a Belgiumban, Luxemburgban és Hollandiában található kastélyokról, valamint ezek mint nevezetességek megtekintéséről, fogadásokra, konferenciákra való alkalmasságáról, hotelek, éttermek, lakosztályok, golfpályák és turistalátványosságok elérhetőségéről. A kiadvány egyszerű térképeket is tartalmaz, amelyeken feltüntették a kastélyok helyét. | 49111000 | A besorolást a Kombinált Nómenklatúra 1. és 6. általános értelmezési szabálya, a 49. árucsoport 5. megjegyzése, valamint a 4911 és a 49111000 KN-kód megfogalmazása határozza meg. |

4.Kivehető karton számlappal rendelkező műanyag játékórából (amely a számlap eltávolítása után írótáblának is használható), játékradírból és filctollból álló készlet. | 95039031 | A besorolást a Kombinált Nómenklatúra 1., 3 b) és 6. általános értelmezési szabálya, a 96. árucsoport 1 (1) megjegyzése, valamint a 9503, a 950390 és a 95039031 KN-kód megfogalmazása határozza meg. |

5.Műanyag "süteményszaggató" amelyet elsősorban gyermekjátéknak szántak, Disney-figurák gyurmából való kiszaggatására. | 95039031 | A besorolást a Kombinált Nómenklatúra 1. és 6. általános értelmezési szabálya, a 39. árucsoport 2. u) megjegyzése, valamint a 9503, 950390 és a 95039031 KN-kód megfogalmazása határozza meg. |

6.Műanyag lapokból összeforrasztott, felfújható, szeleppel ellátott strandlabda. | 95039031 | A besorolást a Kombinált Nómenklatúra 1. és 6. általános értelmezési szabálya, valamint a 9503, 950390 és a 95039031 KN-kód megfogalmazása határozza meg. A labda nem sorolható be a 9506 vámtarifaszám alá, állaga és a külső hatásoknak való korlátozott ellenállása miatt. |

7.Gyermekek részére, beltéri vagy kültéri használatra szánt játéksátor, amely egy nejlonszövetből készült ponyvából, műanyag csövekből álló vázból és a kinti használathoz szükséges kis fémcövekekből áll. | 95039037 | A besorolást a Kombinált Nómenklatúra 1., 3 b) és 6. általános értelmezési szabálya, a XI. áruosztály 1. t) megjegyzése, valamint a 9503, 950390 és a 95039037 KN-kód megfogalmazása határozza meg. Mérete (felállítva kb. 110 cm magas és 125 cm hosszú) és felépítése (különösen a pányvák hiánya) miatt nem minősül kempingcikknek vagy sátornak, és így a 95. árucsoportba kell sorolni az említett árucsoporthoz tartozó 1. u) megjegyzés értelmében. |

--------------------------------------------------